OpenLLM-France/wikimedia huggingface dataset:
# Badger (Minnesota)

Badger és una població dels Estats Units a l'estat de Minnesota. Segons el cens del 2000 tenia 470 habitants.

## Demografia

Segons el cens del 2000, Badger tenia 470 habitants, 207 habitatges, i 127 famílies. La densitat de població era de 136,4 habitants per km².
Dels 207 habitatges en un 34,8% hi vivien nens de menys de 18 anys, en un 43% hi vivien parelles casades, en un 14% dones solteres, i en un 38,2% no eren unitats familiars. En el 33,3% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,9.
Per edats la població es repartia de la següent manera: un 28,1% tenia menys de 18 anys, un 10,4% entre 18 i 24, un 31,3% entre 25 i 44, un 16% de 45 a 60 i un 14,3% 65 anys o més.
L'edat mediana era de 33 anys. Per cada 100 dones de 18 o més anys hi havia 85,7 homes.
La renda mediana per habitatge era de 30.234 $ i la renda mediana per família de 35.833 $. Els homes tenien una renda mediana de 28.646 $ mentre que les dones 23.594 $. La renda per capita de la població era de 15.727 $. Entorn del 8,2% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Badger». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Badger». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Bandera de Banyeres del Penedès

La bandera oficial de Banyeres del Penedès té la següent descripció:
    Bandera apaïsada, de proporcions de dos d'alt per tres de llarg, verd fosc, amb el brancam groc de l'escut, d'alçària 11/18 de la del drap i amplària 12/27 de la llargària del mateix drap, al centre.
Va ser aprovada el 9 de desembre de 2008 i publicada en el DOGC el 23 de desembre del mateix any amb el número 5284.

## Vegeu també

* Escuts i banderes del Baix Penedès

## Referències

* ↑ «RESOLUCIÓ GAP/3831/2008, de 9 de desembre, per la qual es dóna conformitat a l'adopció de la bandera del municipi de Banyeres del Penedès.» (pdf). DOGC num. 5284, 23-12-2008. [Consulta: 18 desembre 2009].
# Aulus Bebi

Aulus Bebi (llatí: Aulus Baebius) va ser un magistrat romà. Formava part de la gens Bèbia, una família romana d'origen plebeu.
Va provocar la mort dels membres del senat d'Etòlia, on era governador, l'any 167 aC i en conseqüència va ser condemnat per Roma. Titus Livi li dona el càrrec de praeses que més tard va ser considerat pels juristes com a equivalent a governador provincial, però el mot era desconegut a l'època. No se sap amb certesa si era el governador d'Etòlia o bé simplement de la ciutat en què es va produir l'assassinat dels senadors.
Un personatge amb el mateix nom fou:

## Referències

* ↑ Titus Livi. Ab Urbe Condita. XLV,28,31
* ↑ Juli Cèsar. De bello civili. 26
# Banu Khadir

Els Banu Khadir són els àrabs de l'Aràbia Saudita d'origen dubtós que no són considerats ni descendents d'Adnan ni de Kahtan. No són per tant una tribu sinó més aviat un grup social. La majoria ocupaven posicions subordinades, com treballadors del camp per compte d'altres. Al començament del segle xx quan Philby va visitar Aràbia, no eren esclaus, però a la cort ocupaven posicions juntament amb esclaus, i formaven el gros de la guàrdia personal d'Abd al-Aziz. Antigament, un Banu Khadir (o khadiri) no es podia casar amb un «àrab pur».

## Bibliografia

* ↑ H. Philby, The herat of Arabia, Londres 1922.
# Badiu

* Per a altres significats, vegeu «Badiu (desambiguació)».
El badiu és l'eixida d'una casa, sense cobrir o formant una porxada. El terme badiu vindria del mateix vocable primer aplicat com a adjectiu, que indicaria el fet d'estar badat, ço és obert. En efecte el badiu és un espai obert de tres costats. En el sentit específic badaloní, hi converteix la posició de post de cara a mar, lloc des del qual, de dalt vila estant, es vigilava el litoral.
Als Pirineus és l'espai cobert de teulada o llosat, limitat lateralment per tres parets o per pilastres i amb una cara descoberta, situat prop de l'era per a servir de magatzem de garbes, palla, herba i altres productes. Pot ser una arcada oberta en la golfa de la casa de pagès per la qual hi entren l'herba i altres productes agrícoles.
També té el sentit de pati interior obert en la part de darrere d'una casa, a Badalona, amb un pati i àdhuc amb un jardí, però mai en un balcó o en una galeria. Un requisit indispensable del badiu, és de ser al damunt del sòl, si bé no hi ha cap inconvenient a enrajolar-lo.
També reben aquest nom, els espais que hi ha al davant de les cases dels pescadors, on aquests deixen i adoben les xarxes de pesca.

## Vegeu també

* pati
* golfes

## Enllaços externs

* El badiu - història de la paraula, Montserrat RECTORET i BLANCH
# Badinières

Badinières és un municipi delegat francès, que pertany al municipi de Eclose-Badinières, situat a la regió del Roine-Alps, al departament de l'Isèra. Des de l'1 de gener de 2015, Badinières es va fusionar amb Eclose i conformen el municipi nou Eclose-Badinières.

## Referències

* ↑ Arrêté du 24 décembre 2014 portant création de la commune nouvelle d'Eclose-Badinières (francès)
# Badj

Badj o Paj fou una petita vila al Khurasan, propera a Tus.
Únicament és famosa per ser el lloc de naixement del poeta persa Firdawsi.
No és esmentada per cap geògraf àrab, excepte Arudi-i Samarkandi.

## Referències

* www.ketabnews.com Arxivat 2011-08-11 a Wayback Machine. (persa)
# Badis (pel·lícula)

Badis ( باديس) és una pel·lícula marroquina dirigida per Mohamed Abderrahman Tazi el 1988.

## Argument

A l'ombra de la península fortalesa de Badis, un enclavament espanyol en territori marroquí. Un professor és traslladat voluntàriament de Casablanca per vigilar millor la seva dona Touria. Ell la segresta a casa, però ella es fa amiga de la Moira, una noia mig marroquina mig espanyola del poble. Les dues dones se sentiran atrapades i intentaran fugir.

## Repartiment

* Jillali Ferhati
* Aziz Saâdallah
* Maribel Verdú
* Bachir Skiredj
* Zakia Tahiri Bouchaâla
* Naima Lemcherki

## Premis

* Segon premi al 4t Encontre del Cinema Africà a Khouribga 1990 (Marroc).
* Premi al millor director al Festival de Cinema de Cartago 1990 (Tunísia).
* Menció especial al Festival Internacional de Cinema de Locarno a Suïssa 1990.
* Premi al millor director al 3r Festival national du film de Meknes (1990).
* Menció especial del jurat al primer Festival de cinema africà a Milà 1990 (Itàlia.

## Rodatge

La pel·lícula es va rodar a la península del Peñón de Vélez de la Gomera.

## Notes i referències

* ↑ Gender Issues in Mohamed Abderrahman Tazi’s film Badis per Noureddin El Khayaty, A: Morocco World News, Fez, January 23, 2013
* ↑ Postcolonialism at Sea: The Tragic Ends of History in Badis (Mohamed A. Tazi, 1989) de Jamal Bahmad A: Africa's Lost Classics
* ↑ «Art Arabe - Rayons gamas de l'hyper-Espace!». Art Arabe..

## Enllaços externs

* Badis a rtve.play
# Barranc de Sant Adrià

El barranc de Sant Adrià, és un barranc de l'antic municipi de Gurp de la Conca, actualment inclòs en el terme municipal de Tremp, al Pallars Jussà.
Es forma a 1.188 m. alt., a la carena del sud-oest de la Roca de la Mola, des d'on baixa cap al sud-est, en direcció al poble de Sant Adrià, que li dona el nom. Passa pel costat de ponent d'aquest poble, i continua davallant sempre en la mateixa direcció, però fent moltes ziga-zagues per l'accidental del terreny.
Passa també a ponent de Tendrui, i continua cap al sud-est fins que s'aboca en el barranc de Ricós al nord-oest del poble de Claret, al costat de la Font de la Salut.

## Enllaços externs

* Institut Cartogràfic de Catalunya
# Avolasca

Avolasca és un municipi situat al territori de la província d'Alessandria, a la regió del Piemont, (Itàlia).
Pertanyen al municipi les frazioni de Baiarda, Casa Borella, Costa Giuliana, Grua, Isolabella, Mereta, Montebello, Oliva Tassare i Pissine.
Avolasca limita amb els municipis de Casasco, Castellania, Costa Vescovato, Garbagna, Montegioco i Montemarzino.
# Badr al-Din Hilali

Badr al-Din Hilali fou un poeta persa d'origen turc nascut a Astarabad, que va viure al final del segle XV i al segle xvi. Era sunnita però fou acusat de ser un heretge xiïta. Va deixar un diwan i un grup de composicions poètiques.

## Referències

* ↑ Enciclopèdia de l'Islam, Vol. III, pag. 400-401
# Banda Shingle Springs d'indis miwok

La banda Shingle Springs Band d'indis miwok, ranxeria Shingle Springs (Verona Tract), Califòrnia és una tribu reconeguda federalment de maidus i miwoks al comtat d'El Dorado (Califòrnia). Els miwok Shingle Springs són miwok de la Sierra, un poble d'amerindis de Califòrnia.

## Govern

La banda Shingle Springs dirigeix algunes empreses de Shingle Springs i Sacramento. La tribu és dirigida per un consell elegit democràticament; actualment el cap tribal és Nicholas Fonseca.
La ranxeria Shingle Springs té un tribunal tribal, establert en novembre de 2010. El jutge en cap és Cynthia Gomez.

## Reserva

La ranxeria Shingle Springs (38° 41′ 48″ N, 120° 54′ 18″ O﻿ / ﻿38.69667°N,120.90500°O﻿ / 38.69667; -120.90500) és una parcel·la de terra de 160 acres situada al comtat d'El Dorado. Es troba al cor del territori dels nisenans o maidus del sud i fou comprat pel govern federal el 16 de desembre de 1916 en nom de la banda Sacramento-Verona d'indis miwok. Les comunitats més properes són Shingle Springs i Diamond Springs.

## Desenvolupament econòmic

La ribu posseeix el Casino Red Hawk, situat a Placerville (Califòrnia). Hi ha 70 taules de joc i al voltant de 2.200 màquines escurabutxaques. Entre els restaurants hi ha Henry's Steakhouse, Pearl Asian Cuisine, Koto Grille, Waterfall Buffet, i Two Rivers Café. Kids Quest dona servei de guarderia i CyberQuest de vídeos arcade. Red Hawk Traders és una galeria i tenda de regals.
La tribu ha traslladat el Shingle Springs Health & Wellness Clinic en 2011 a la reserva en un nou edifici de 5 pisos amb parking ampliat obert al públic. Ofereix una àmplia gamma de serveis que inclouen pediatria, atenció primària, dental, salut mental i altres especialitats en un sol edifici. S'accepten la majoria de les assegurances i el SSHWC és una metge/clínica preferida en la majoria dels plans excepte els plans de l'HMO.

## Referències

* 1 2 "Tribal Governance." Shingle Springs Band of Miwok Indians. 2012. Consultat 31 maig 2012.
* ↑ Pritzker 135
* ↑ "Tribal Office Locations." California Department of Transportation: District 10. Consultat 29 maig 2012.
* ↑ "California Indians and Their Reservations: Miwok." Arxivat 2013-09-30 a Wayback Machine. San Diego State University Library and Information Access. 2011. Consultat 31 maig 2012.
* ↑ "Member Tribes." Arxivat 2012-05-04 a Wayback Machine. California Rural Indian Health Board. Consultat 31 maig 2012.
* 1 2 "Shingle Springs Rancheria Tribal Court." California Courts. Consultat 31 maig 2012.
* ↑ "Our Heritage." Arxivat 2014-01-03 a Wayback Machine. Shingle Springs Band of Miwok Indians. 2012. Consultat 31 maig 2012.
* ↑ "Redhawk Casino." 500 Nations. Consultat 31 maig 2012.

## Bibliografia

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1

## Enllaços externs

* Shingle Springs Band of Miwok Indians Arxivat 2014-04-23 a Wayback Machine., web oficial
* Miwok Arxivat 2014-02-14 a Wayback Machine., Four Directions Institute
# Baltasar Forteza Valleriola

Baltasar Forteza Valleriola (Palma, 1897 - Palma, 1953) fou un empresari, polític regionalista i impulsor cultural mallorquí.
Com a industrial forner va ser propietari del forn i fàbrica de galetes ubicat al carrer de la borseria de Palma, en el que des de 1844 es fabricaven les populars "galletes Cetre". Afiliat al Centre Autonomista del que va ser tresorer, fou elegit regidor de l'Ajuntament de Palma pel grup regionalista-autonomista en representació del Districte Primer a les eleccions del 12 d'abril de 1931. Com a regidor es manifestà en contra de l'acord pel que l'Ajuntament no participar en els actes religiosos de la Conquesta de Mallorca. El 1936 va ser un dels signats de la "resposta als catalans" Va ser President de l'Orfeó Mallorquí, soci de l'Associació per la cultura de Mallorca, directiu d'Acció Catòlica, delegat de la ONCE, president del Cercle d'obrers catòlics i membre de diverses organitzacions catòliques. També després de la guerra va ser cap del "Sindicato de fabricantes de galletas, pasteles, panaderias e industrias semejantes" i delegat de l'organització sindical "Educación y descanso". Un carrer de Palma porta el seu nom.

## Referències

* ↑ «Noticiari». La Nostra Terra, 30, 01-06-1930.
* ↑ Company Matas, Arnau. La segona república a Mallorca. Eleccions, partis polítics, mitjans de comunicació i gestió pública.Tesi Doctoral.2005.
* ↑ Massot i Muntaner, Josep. franquisme i repressió: La repressió franquista als Països Catalans.
# Ballerina

Ballerina (títol original en anglès: Ballerina) és una pel·lícula franco-canadenca de 2016, codirigida per Eric Summer i Éric Warin. Es tracta d'una pel·lícula d'aventures i d'animació en 3D en llengua anglesa que gira al voltant del ball i els musicals. El guió, escrit per Summer, Carol Noble i Laurent Zeitoun, amb música de Klaus Badelt, ens presenta una noia òrfena i pobra que somnia en ser ballarina i té la possibilitat de fer una audició a la reconeguda escola del Ballet de l'Òpera Nacional de París. Aquesta pel·lícula s'ha doblat al català.
Elle Fanning, Dane DeHaan, Maddie Ziegler i Carly Rae Jepsen donen veu als personatges principals a la versió original. Es va estrenar als cinemes de França i Regne Unit el desembre de 2016 i s'estrenarà als Estats Units el 21 d'abril de 2017 amb el títol Leap!. A Catalunya es va estrenar el 27 de gener de 2017.

## Argument

En els anys 1880, Felícia (Elle Fanning), una noia òrfena i pobra que somnia ser ballarina professional però no té estudis ni mitjans, s'escapa de l'orfenat on viu a la Bretanya rural per anar a París amb el seu amic Víctor (Dane DeHaan), un jove inventor. Aviat han de separar-se, ja que Víctor comença a treballar al taller de Gustave Eiffel com a ajudant. Felícia té la possibilitat de fer una audició a la reconeguda escola del Ballet de l'Òpera de París quan suplanta la identitat de la cruel, pretensiosa i malcriada Camille Le Haut (Maddie Ziegler). Sense diners i sense una experiència formal prèvia, Felícia aconsegueix entrar a l'escola on superarà grans dificultats i farà nous amics.
Allà coneix una dona de la neteja misteriosa que coixeja, Odette (Carly Rae Jepsen), que li farà de mentora; resulta ser una antiga ballarina. Sense tècnica però amb gran determinació i l'ajuda d'Odette i Víctor, Felícia s'enfronta a molts fracassos i reptes. Felícia pateix la forta pressió del coreògraf de l'escola, Merante (Terrence Scammell), el qual és molt exigent i descarta la pitjor ballarina al final de cada classe, així doncs, es veu obligada a millorar molt de pressa per evitar ser expulsada de classe i poder aconseguir el paper de Clara a El Trencanous, acompanyant a l'escenari a la gran Roseta Mauri.

## Referències

* 1 2 «Ballerina». Ésadir.cat. [Consulta: 10 març 2022].
* ↑ Heimbrod, Camille. «Maddie Ziegler's Animated Movie Ballerina Gets Christmas Release Date». International Business Times, 05-10-2016. [Consulta: 5 octubre 2016].
* ↑ Wiest, Brianna. «Maddie Ziegler and Elle Fanning's New Ballerina Movie Trailer Is Here». Teen Vogue, 06-10-2016. [Consulta: 6 octubre 2016].
* ↑ Smith, Damon. "Film: On your toes – dreams do come true in fantasy adventure", The Irish News, 23 December 2016; and Ballerina press kit, Gaumont, Medias.unifrance.org, accessed 23 December 2015

## Enllaços externs

* Ballerina a la Base de dades de cinema en català
# Bandeja paisa

La bandeja paisa (paisa es refereix a algú de la Regió Paisa), amb les variacions conegudes com bandeja de arriero, bandeja montañera o bandeja antioqueña, és el plat més representatiu de la regió, típic de la cuina antioqueña, corresponent als actuals territoris d'Antioquia, el Viejo Caldas o Eix Cafetero (Caldas, Quindío i Risaralda), part del nord del Valle del Cauca i el nord del Tolima, Colòmbia.
La característica fonamental d'aquest plat és la seva enorme abundància, tant en quantitat com en varietat d'aliments, de tal manera que la bandeja paisa completa només és possible servir-la en plats grans anomenats safates.

## Ingredients

Aquest plat es serveix en una vaixella àmplia, de diverses peces, i ovalada (tipus safata). En la seva presentació clàssica tradicional o autòctona està compost per catorze ingredients invariables; dotze d'ells disposats en les esmentades safates o plats, i dos més com a acompanyament:
* Arròs blanc
* Carn de bovì en pols, i sudada o rostida
* Chicharrón
* Ou fregit
* Tallades de plàtan madur o Patacón
* Xoriço antioqueño amb llimona
* Arepa antioqueña
* Hogao amb tomàquet i ceba
* Fesol Cargamanto
* Tomàquet vermell en rodanxes
* Alvocat

### Acompanyament

* mazamorra amb llet
* Panela molta, dolç mascle o bocadillo de guayaba.

## Referències

* 1 2 3 4 «Els nous catalans - La cuina: Colòmbia, la bandeja paisa - RTVE.es», 17-08-2009. [Consulta: 25 febrer 2021].
* ↑ MacDonald Smith, Kendon. «¿Es la bandeja paisa el plato nacional?» (en castellà). Diners, 14-11-2017. [Consulta: 25 febrer 2021].
* ↑ Castaño, Vicky. «Bandeja paisa (Plat combinat colombià) - Colòmbia». Karakia. CCMA. [Consulta: 25 febrer 2021].
* ↑ Ingredientes Bandeja Paisa (castellà)
# Bandeirantes

Els bandeirantes fan referència al grup de colons portuguesos que durant el segle xvi van decidir penetrar els territoris interiors del Brasil a la recerca d'or i altres materials preciosos. Partien de San Pablo de Piratininga (São Paulo). El nom «bandeirante» prové del portuguès i s'hauria de traudir per «abanderat» atès que s'agrupaven utilitzant banderes.

## Referències

* ↑ História de Portugal 1 e 2 ciclos; Porto Editora
# Batalla de Mohács

Batalla de Mohács té aquests significats:
* Batalla de Mohács (1526), entre el Regne d'Hongria i l'Imperi Otomà
* Batalla de Mohács (1687), entre l'imperi Habsburg i l'Imperi Otomà
# Batalla de Mobile

* Per a altres significats, vegeu «batalla de la badia de Mobile».
La batalla de Mobile va ser part de la contraofensiva del Regne de la Gran Bretanya per recuperar la ciutat, capturada per l'exèrcit espanyol després de la batalla de Fort Charlotte, en el context de la Guerra d'Independència dels Estats Units.
El 7 de gener de 1781 l'atac britànic va destrossar la coordinada defensa espanyola. Les autoritats, des de la Capitania General de Cuba, per suportar l'atac anglès, van enviar forces addicionals amb la intenció d'aguantar el temps que fos necessari sense que caigués la plaça. Els britànics, mentrestant, calculant les quantioses pèrdues en homes i oficials, van fugir de nou a la seva base principal a Pensacola.
El governador espanyol de la Louisiana, mariscal de camp Bernardo de Gálvez y Madrid, prendria aquesta ciutat aquest mateix any donant per finalitzada la reconquesta de la Florida per a la Corona d'Espanya. Oficialment es confirmaria la tornada al govern espanyol de les dues Florides en el Tractat de Versalles (1783).

## Referències

* ↑ Black, Jeremy. Britain As A Military Power, 1688-1815 (en anglès). Psychology Press, 2002, p. 182. ISBN 0203007611.
# Batalla de Mogadiscio

Batalla de Mogadiscio té aquests significats:
Batalla de Mogadiscio és el nom donat a diversos combats lliurats a Mogadiscio en els darrers anys:
* La primera batalla de Mogadiscio (3 i 4 d'octubre del 1993) fou una operació de les forces americanes (i alguns malais i pakistanesos de les forces de l'ONU) per capturar al senyor de la guerra Muhammad Fara Hassan, àlies Aydid. Va acabar amb la mort de 18 soldats americans i 73 de ferits (amb els morts i ferits anteriors més de 100 baixes americanes) i la decisió de retirar-se del país.
* La segona batalla de Mogadiscio foren les operacions de la Unió de Corts Islàmiques de Somàlia per capturar Mogadiscio entre el 7 de maig i el 6 de juny del 2006, quan finalment els islamistes van entrar a la ciutat fins llavors controlada per l'Aliança per la Restauració de la Pau i contra el Terrorisme, afavorida pels americans.
* La tercera batalla de Mogadiscio es va lliurar entre el 22 i el 28 de desembre del 2006, quan els etíops i els seus aliats locals del Govern Federal de Transició van assetjar la ciutat (dia 27) i la Unió de Corts islàmiques la va abandonar (28 de desembre); els etíops hi van entrar el dia 29.
* Com a continuació de la batalla els combats produïts el març i l'abril entre els reorganitzats islamistes d'Al-Shabaab, aliats al clan hawiye, el març i abril del 2007; els combats es van reproduir altre cop el novembre del 2007; el 19 i 20 d'abril del 2008 les forces etíops van voler entrar a barris de la ciutat dominats pels islamistes i hawiye i les lluites es van reproduir.
# Bandera de Fornells de la Selva

La bandera oficial de Fornells de la Selva té la següent descripció:
    Bandera apaïsada de proporcions dos d'alt per tres de llarg, verda, amb els tres forns d'or o grocs de l'escut, col·locats 2 a 1, en un quadrat imaginari situat al cantó superior del pal, de costat 1/3 de l'alt del drap.
Va ser aprovada el 25 de juny de 1993 i publicada en el DOGC el 7 de juliol del mateix any amb el número 1767.

## Vegeu també

* Escuts i banderes del Gironès

## Referències

* ↑ «RESOLUCIÓ de 25 de juny de 1993, per la qual es dóna conformitat a l'adopció de la bandera del municipi de Fornells de la Selva.» (pdf). DOGC num. 1767, 07-07-1993. [Consulta: 14 novembre 2009].
# Balık böreği

Balık böreği és una varietat de börek (burek) a la cuina turca. Es fa al forn, amb massa especialment elaborada o yufka fresca, farcida de peix i altres ingredients. Es pot fer amb bonítol en conserva, o peix (com el verat) prèviament saltat amb cebes i all. Es fa similar a la paçanga en forma, però a vegades es pot fer en forma de peix també. (Vegeu la imatge a la ref 1.) Balık böreği es pot considerar similar al fish pie de la cuina britànica per definició però és diferent en la forma, ingredients i preparació. El General Ziya Yergök explica, en les seves memòries "Sarıkamış'tan Esarete (1915-1920)", haver menjat balık böreği durant la seva estada amb els Tàtars, un poble turquès , després d'haver caigut presoner de guerra a l'exèrcit rus a l'Operació Sarıkamis. Un restaurant turc de Raleigh (Carolina del Nord) ofreix balık böreği en el seu menú.

## Vegeu també

* Sigara böreği

## Referències

* ↑ http://yuvamaya.com.tr/icerik/hamur-isi-tarifler/balik-boregi_44.aspx Arxivat 2015-07-22 a Wayback Machine.
* ↑ http://mucizelezzetler.com/ayin-tarifi-yarismasi/tarif-detay/tatlilar/balik-boregi Arxivat 2015-09-03 a Wayback Machine.
* ↑ OECD: Organisation for Economic Co-operation and Development. Multilingual Dictionary of Fish and Fish Products. John Wiley & Sons, 24 setembre 2009, p. 78–. ISBN 978-1-4443-1942-2.
* ↑ Ziya Yergök; Sami Önal Tuğgeneral Ziya Yergök'ün anıları: Sarıkamış'tan esarete (1915-1920). Remzi Kitabevi, 2006. ISBN 978-975-14-1075-7.
* ↑ http://www.wral.com/triangle-restaurant-week-best-20-dinners/13300764/